**Notă informativă**

**la proiectul hotărârii Guvernului pentru aprobarea Normelor de dotare a aparatului central, autorităților administrative și instituțiilor din subordinea Ministerului Afacerilor Interne cu mijloace de transport**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul hotărârii Guvernului pentru aprobarea Normelor de dotare a aparatului central, autorităților administrative și instituțiilor din subordinea Ministerului Afacerilor Interne cu mijloace de transport, a fost elaborat de către Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul hotărârii Guvernului pentru aprobarea Normelor de dotare a aparatului central, autorităților administrative și instituțiilor din subordinea Ministerului Afacerilor Interne cu mijloace de transport, a fost elaborat în vederea reglementării modului de utilizare a mijloacelor de transport a aparatului central, autorităților administrative și instituțiilor din subordinea Ministerului Afacerilor Interne, precum și în scopul optimizării cheltuielilor bugetare.  Totodată, proiectul vine întru realizarea acțiunii nr. 82 din Planul de activitate al Ministerului Afacerilor Interne pentru anul 2022, aprobat prin Ordinul ministrului MAI nr. 550 din 30.12.2021.  La etapa actuală lista mijloacelor de transport de serviciu din dotarea Ministerului Afacerilor Interne este prevăzută în Hotărârea Guvernului nr.77/2009 cu privire la aprobarea Normelor de dotare a subdiviziunilor Ministerului Afacerilor Interne cu mijloace de transport de serviciu. Hotărârea respectivă a fost aprobată în temeiul *Legii nr. 416/1990 cu privire la poliție*, act normativ care a fost ulterior abrogat odată cu adoptarea *Legii nr. 320/2012 cu privire la activitatea Poliției și statutul polițistului*. În consecință Ministerul Afacerilor Interne se află în situația în care este necesară aprobarea unui act normativ actualizat și abrogarea Hotărârii Guvernului nr. 77/2009 cu privire la aprobarea Normelor de dotare a subdiviziunilor Ministerului Afacerilor Interne cu mijloace de transport de serviciu, aceasta fiind desuetă.  Unul din argumentele suplimentare din care rezidă necesitatea elaborării proiectului, constă în faptul că structura și efectivul limită ale Ministerului Afacerilor Interne au fost revizuite și comportă modificări semnificative comparativ cu etapa la care a fost aprobată anterior Hotărârea Guvernului nr. 77/2009. Modificarea structurii ministerului impune actualizarea listei or, în cadrul proiectului este expusă lista mijloacelor de transport din dotarea MAI, nemijlocit pentru fiecare autoritate administrativă și instituție din subordinea MAI. De menționat că MAI are în subordine un total de 12 autorități administrative și instituții, potrivit anexei nr. 3 din Hotărârea Guvernului nr. 778/2009.  Misiunea și funcțiile Ministerului Afacerilor Interne derivă din Regulamentul privind organizarea și funcționarea MAI, aprobat prin Hotărârea Guvernului nr. 693/2009. Astfel, MAI realizează funcții în asemenea domenii cum ar fi:  1) ordinea şi securitatea publică;  2) managementul integrat al frontierei de stat;  3) combaterea criminalităţii organizate;  4) gestionarea fluxului migrațional, azilului și integrării străinilor;  5) prevenirea şi lichidarea consecinţelor situaţiilor de urgenţă şi excepţionale, protecţia civilă, apărarea împotriva incendiilor şi acordarea primului ajutor calificat, etc.  În scopul îndeplinirii misiunii și funcțiilor de bază și în scopul creării unei instituții eficiente pentru protecția drepturilor şi libertăţilor fundamentale ale omului, precum şi apărarea proprietăţii publice şi private, aparatul central al MAI, cât și autoritățile administrative și instituțiile din subordine, necesită a fi dotate cu mijloace de transport de serviciu și operative. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul actului normativ nu are ca scop armonizarea legislației naționale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Principalele prevederi ale proiectului identifică Normele mijloacelor de transport de serviciu și operative, din dotarea aparatului central, autorităților administrative și instituțiilor din subordinea Ministerului Afacerilor Interne.  Reieșind din conceptul proiectului, de menționat că *Norma* constituie cantitatea de autovehicule necesară pentru buna funcționare a aparatului central și instituțiilor din subordine, reieșind din specificul activității, însă acest fapt nu este în legătură directă cu vehiculele deținute *de facto* de subdiviziuni. Normele de dotare vor fi atinse reieșind din autovehiculele care deja sunt deținute în posesie, precum și în urma achiziționării de vehicule suplimentare, reieșind din limita mijloacelor financiare alocate, după caz.  Astfel, anexa la proiectul hotărârii distinge două categorii de vehicule din dotarea MAI:   * Mijloacele de transport de serviciu; * Mijloacele de transport operative speciale, operaționale, inclusiv pe şasiul de camion, pe bază de autocar, autocamioane şi autospeciale, autocare.   Suplimentar, prin pct. 3 al proiectului hotărârii Guvernului se propune abrogarea Hotărârea Guvernului nr. 77/2009, ca fiind desuetă.  Proiectul este conceput pentru a răspunde necesităților MAI privind realizarea misiunii și funcțiilor de bază, îmbunătățirea capacităților instituționale și operaționale ale MAI pentru gestionarea adecvată a situațiilor apărute în realizarea atribuțiilor de serviciu. |
| **5. Fundamentarea economico-financiară** |
| Aprobarea și implementarea proiectului hotărârii Guvernului pentru aprobarea Normelor de dotare a aparatului central, autorităților administrative și instituțiilor din subordinea Ministerului Afacerilor Interne cu mijloace de transport nu va necesita cheltuieli suplimentare din bugetul de stat. Eventual în cazul apariției necesităților de a suplini tehnica din dotare cu mijloace de transport, normele din dotare vor fi completate reieșind din disponibilitatea bugetului Ministerului Afacerilor Interne și autorităților administrative și instituțiilor din subordine. |
| **6. Modul de încorporare a actului în cadrul normativ în vigoare** |
| Prezentul proiect se încadrează în sistemul actelor normative în vigoare, întrucât are drept scop actualizarea normei necesare de mijloace de transport din dotarea Ministerului Afacerilor Interne.  În partea ce ține de abrogarea Hotărârii Guvernului nr.77/2009 cu privire la aprobarea Normelor de dotare a subdiviziunilor Ministerului Afacerilor Interne cu mijloace de transport de serviciu, aceasta se operează reieșind din desuetudinea Hotărârii respective, care a fost elaborată în temeiul unui act normativ abrogat (*Legea nr. 416/1990 cu privire la poliție*). |
| **7. Avizarea şi consultarea publică a proiectului** |
| În conformitate cu prevederile articolelor 8 şi 9 din Legea nr. 239/2008 privind transparenţa în procesul decizional, publicul a fost informat referitor la iniţierea elaborării prezentului proiect, inclusiv prin publicarea acestuia pe pagina web oficială a Ministerului Afacerilor Interne.  În conformitate cu art.32 și 34 din Legea nr.100/2017 cu privire la actele normative, proiectul urmează a fi supus procedurii de avizare, consultare publică și expertizare. |

**Secretar general**

**al ministerului Serghei DIACONU**